Ma’ tvm.com.mt, Louis Gatt, Kap tal-Uffiċċju Elettorali tal-Partit Laburista, qal li l-Partit Laburista kiseb 53% tal-voti waqt li l-Partit Nazzjonalista kiseb 40%. Is-Sur Gatt qal ukoll li Alternattiva Demokratika kisbet 2.7% u l-partiti ż-żgħar bejniethom kisbu 4% tal-voti.  Żied jgħid li l-kwota li biha jridu jiġu eletti l-kandidati hija ta’ ftit anqas min 36,000 vot. Ir-rebħ tas-sitt siġġu għadu indeċiż u qed tkompli tiżviluppa taqtiegħa bejn il-partiti l-kbar dwar min se jirbaħ is-sitt siġġu.  Ħafna jiddependi x’se jiġri mill-wirt tal-voti u minn se jiret il-voti tal-partiti ż-żgħar. Meta tkellmu ma’ tvm.com.mt, kemm is-Segretarju Ġenerali tal-Partit Nazzjonalista Chris Said kif ukoll Louis Gatt Kap tal-Uffiċċju Elettorali tal-Partit Laburista kienu kawti ħafna dwar jekk il-partiti hux se jtellgħu tliet siġġijiet kull wieħed.